MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.356
privind luare act de starea de incompatibilitate a dlui. Tudor Florentin şi încetarea de drept a mandatului de consilier local din cadrul Consiliului Municipal Craiova şi, pe cale de consecinţă, a mandatului de viceprimar
  Consiliul Local al Municipiului Craiova, întrunit în şedinţa  ordinară din data de 27.06.2013;

  
Având în vedere raportul nr.94506/2013 întocmit de Secretarul Municipiului Craiova prin care se propune luare act de starea de incompatibilitate a dlui. Tudor Florentin şi încetarea de drept a mandatului de consilier local din cadrul Consiliului Municipal Craiova şi, pe cale de consecinţă, a mandatului de viceprimar şi rapoartele comisiilor de specialitate ale Consiliului Local al Municipiului Craiova nr.155, 156, 157, 158 şi 159/2013;
În conformitate cu prevederile art.25 alin.1, 2 şi 3 din Legea nr.176/2010 privind integritatea în exercitarea funcţiilor şi demnităţilor publice pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, art.80 şi art.88 alin.1 lit.d din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, modificată şi completată, art.9 alin.2 lit.b coroborat cu art.12 şi art.18 alin.2 din Legea nr.393/2004 privind Statutul aleşilor locali, modificată şi completată, Ordonanţei Guvernului nr.35/2002 privind aprobarea Regulamentului – cadru de organizare şi funcţionare a consiliilor locale, Raportul de evaluare nr.44447/G/11/05.04.2011 al Agenţiei Naţionale de Integritate rămas definitive şi irevocabil prin Decizia nr.5599/2013 pronunţată de Înalta Curte de Casaţie şi Justiţie;


În temeiul art.30 alin.5, art.45 alin.1, art.57 alin.4, art.61 alin.2 şi art. art.115, alin.1, lit. b din Legea nr.215/2001, republicată, privind administraţia publică locală;

H O T Ă R Ă Ş T E:
Art.1. Se ia act de starea de incompatibilitate a dlui. Tudor Florentin şi încetează de drept mandatul de consilier local din cadrul Consiliului Municipal Craiova şi, pe cale de consecinţă, mandatul de viceprimar. 
Art.2. Se declară vacant locul de consilier local în cadrul Consiliului Municipal Craiova. 

Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.5/2012 referitoare la desemnarea dlui. Tudor Florentin în funcţia de Viceprimar al Municipiului Craiova, nr.6/2012 referitoare la stabilirea comisiilor de specialitate şi  domeniul de activitate al  acestora, nr.26/2012 referitoare la aprobarea  Comisiei Sociale, nr.29/2012 referitoare la desemnarea reprezentanţilor Consiliului Local al Municipiului Craiova în Comisia de atribuire a locurilor de înhumare, nr.30/2012 referitoare la desemnarea unui reprezentant al Consiliului Local al Municipiului Craiova în Comisia de delimitare a teritoriului administrativ al municipiului Craiova, nr.55/2012 referitoare desemnarea reprezentanţilor Consiliului Local al Municipiului Craiova în consiliile de administraţie ale unităţilor de învăţământ preuniversitar de stat şi particular din municipiul Craiova, nr.138/2012 referitoare aprobarea constituirii Comisiei de Sistematizare a Circulaţiei Rutiere şi Pietonale în municipiul Craiova şi nr.139/2012 referitoare la aprobarea componenţei Comisiei Tehnice de Amenajare a Teritoriului şi Urbanism a Municipiului Craiova.
Art.4. Primarul Municipiului Craiova, prin aparatul de specialitate: Serviciul Administraţie Publică Locală va aduce la îndeplinire prevederile prezentei hotărâri.

